Screenshot: Facebook

SAMOPROZVANI doktor Ante Pavlović, koji se predstavlja kao doktor kiropraktike, na Youtubeu je prošle godine objavio video na kojemu pred roditeljima zlostavlja "problematičnog" dječaka. Prije nekoliko dana Pavlović je ponovno objavio isti video.



> "Skidaj gaće, jebem ti mater": "Doktor" Pavlović pred roditeljima zlostavlja dječaka



Podsjetimo, Pavlović je zbog toga nepravomoćno osuđen na 20 mjeseci zatvora.



Proglašen je krivim za počinjenje kaznenih djela protiv braka, obitelji i djece i to djelo povrede djetetovih prava iz čl. 177. st.2. KZ/11 te djelo povrede privatnosti djeteta iz čl. 178. st. 1. i 2 KZ/11 te mu je izrečena jedinstvena kazna zatvora od godinu i osam mjeseci.



Pavlović je dječaka na snimci psihički i fizički zlostavljao, skidao mu gaće te ga bacao po podu, dok je dječak zapomagao i dozivao oca. Njegov je otac kasnije također osuđen na uvjetnu kaznu od šest mjeseci zatvora zbog povrede prava djeteta.